Tojikiston prezidenti O'zbekistonga keladi

Tojikiston prezidenti Emomali Rahmon O'zbekistonga tashrif buyuradi. Bu haqda “Sputnik” xabar berdi.
Ushbu ma'lumotni Tojikistonning O'zbekistondagi elchisi Abdujabbor Rahmonzoda tasdiqlagan. Tashrif doirasida biznes uchrashuvi, iqtisodiy va investitsiya forumi, mintaqaviy ilmiy-amaliy konferentsiya va boshqa bir qator madaniy tadbirlar o'tkazilishi rejalashtirilgan.
Diplomat tashrif yaqin kunlarda rejalashtirilgani, biroq aniq sana hozircha noma'lumligini aytgan. Rahmonzoda tashrif davomida hamkorlik masalalarini kengaytirish ko'zda tutilganini aytgan.
Eslatib o'tamiz, avvalroq O'zbekiston va Tojikiston prezidentlari bir-birini Ramazon hayiti bilan tabriklagandi.